
	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums
Izvērtējot anotācijas sadaļās par administratīvo slogu ietverto informāciju, konstatējamas vairākas būtiskas nepilnības, kas neļauj uzskatīt aprēķinu un izvērtējumu par pietiekami pamatotu.

Anotācijā nav norādīti projekta punkti, uz kuriem attiecināmi administratīvā sloga aprēķini. Līdz ar to nav iespējams identificēt,
kuri tieši informācijas sniegšanas pienākumi ir iekļauti aprēķinā/vērtēti un kādā apjomā katra prasība ietekmē administratīvo slogu.

Ņemot vērā to, ka noteikumi tiek pārizdoti un administratīvais slogs spēkā esošajam regulējumam iepriekš nav ticis vērtēts, ir nepieciešams:
* identificēt visus informācijas sniegšanas pienākumus, kas izriet no projekta;
* izvērtēt visas atbilstības prasības, kuras rada administratīvu slogu mērķa grupām;
* sniegt pilnu administratīvā sloga aprēķinu, neaprobežojoties tikai ar atsevišķiem dokumentiem vai sistēmas izmantošanas aprakstu.

Pašreizējais apraksts rada priekšstatu tikai par atsevišķiem procesiem, bet nesniedz visaptverošu priekšstatu par regulējuma kopējo ietekmi uz mērķa grupām.

Ņemot vērā minēto, lūdzam veikt tiesību aktā iekļauto informācijas sniegšanas pienākumu un atbilstības prasību izvērtējumu un atbilstoši vērtējumam veikt administratīvo izmaksu monetāru novērtējumu.

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” 15. punktu. 

Lai veiktu administratīvo izmaksu monetāru novērtējumu ir nepieciešams izprast informācijas sniegšanas metodi un veicamās darbības, proti, kā tieši informācija ir sagatavojama un sniedzama (iesnieguma sagatavošanas laiks, papildus iegūstamās informācijas metodes, iesnieguma nosūtīšana - e-pasts, sistēma, vēstule u.c.), pēc kā ir jānoskaidro noteikumos Nr. 617 iekļautās formulas parametru vērtības. 

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai. 

Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: Metodiskās rokasgrāmatas un apmācības | Ministru kabinets (mk.gov.lv).
 
Piedāvātā redakcija
-
	Diāna Krikščūna (VK)

	2.
	Anotācija (ex-ante)
7.2. Administratīvo izmaksu monetārs novērtējums
	Iebildums
Izvērtējot anotācijas 7. sadaļā sniegto informāciju par administratīvā sloga aprēķinu, secināms, ka tajā ietvertais pamatojums un aprēķina apraksts nav pietiekams un neatbilst administratīvā sloga izvērtēšanas mērķim. 

Administratīvais slogs mērķa grupām ir vērtējams tikai attiecībā uz tiem informācijas sniegšanas pienākumiem un atbilstības prasībām, kurus nosaka konkrētais tiesību akta projekts. Anotācijā aprēķins pamatots ar atsauci uz Ministru kabineta 2019. gada 17. decembra noteikumiem Nr. 681, taču nav skaidrots, kā šajos noteikumos noteiktās prasības tieši izriet no šī projekta regulējuma. Šāda pieeja rada neskaidrību par to, vai aprēķins veikts par projekta radīto administratīvo slogu, vai par citā regulējumā jau pastāvošiem pienākumiem.

Anotācijā nav norādīti projekta punkti, uz kuriem attiecināms aprēķins, līdz ar to nav iespējams identificēt kāds konkrēts pienākums tiek vērtēts. 

Ņemot vērā, ka noteikumi tiek pārizdoti un spēkā esošajam regulējumam administratīvais slogs iepriekš nav ticis vērtēts, būtu nepieciešams visaptverošs izvērtējums, kas ietver:
* visu informācijas sniegšanas pienākumu identificēšanu;
* visu atbilstības prasību izvērtēšanu;
* pilnu administratīvā sloga aprēķinu, neaprobežojoties tikai ar atsevišķu līguma sagatavošanas aspektu.
Pašreizējais aprēķins un tā apraksts neatspoguļo regulējuma kopējo ietekmi uz mērķa grupām.

Ņemot vērā minēto, lūdzam veikt tiesību aktā iekļauto informācijas sniegšanas pienākumu un atbilstības prasību izvērtējumu un atbilstoši vērtējumam veikt administratīvo izmaksu monetāru novērtējumu.

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” 15. punktu. 

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai. 

Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: Metodiskās rokasgrāmatas un apmācības | Ministru kabinets (mk.gov.lv).

	3.
	Anotācija (ex-ante)
6.2. Sabiedrības līdzdalības organizēšanas veidi
	Priekšlikums
Lūdzam precizēt saiti uz publisko apspriešanu - https://tapportals.mk.gov.lv/public_participation/cb4e0fc3-5c51-4344-bcb6-56e9c606eb98. 
Piedāvātā redakcija
-
	Zane Legzdiņa-Joja (VK)

	4.
	Anotācija (ex-ante)
6.3. Sabiedrības līdzdalības rezultāti
	Priekšlikums
Lūdzam papildināt noteikumu projekta anotācijas 6.3.apakšpunktu, norādot, kā noteikumu projekta izstrādē iesaistīta biedrība "Vides kvalitāte", biedrība "Zemnieku Saeima", biedrība "Latvijas zemnieku fedederācija" un biedrība "Lauksaimniecības organizāciju sadarbības padome". 
Piedāvātā redakcija
-
	Zane Legzdiņa-Joja (VK)



